《北游朔城行》
宋代·释文珦

北游朔城，险阻艰难。
荒溪遐旷，穹谷纡盘。
白日晦景，阴云洞寒。
凝冰不冶，积雪宁乾。
冻草色死，北风声酸。
林啸猛虎，路多胡犴。
愁肠分裂，趼足蹒跚。
风餐不饱，露宿难安。
别离之苦，维昔所叹。
怀哉征人，曷云来还。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。